[{"text_idx": "#000006", "text": "Bob blwyddyn adeg Dydd Gw\u0302yl Dewi, mae Coleg y Cymoedd yn mynd ati i drefnu wythnos o ddigwyddiadau i ddysgwyr a staff er mwyn dathlu ein treftadaeth falch a\u2019r iaith Gymraeg. Ac eleni, ni chawsom ein siomi. Cafwyd llu o weithgareddau cyffrous drwy gydol yr wythnos."}, {"text_idx": "#000008", "text": "Dywedodd, Josie Davies, un o\u2019r dysgwyr a gymerodd ran yn y gweithdy: \u201cMwynheais gael fy addysgu\u2019n well am Gerddoriaeth Gymraeg a diwylliant Cymreig. Roeddwn i\u2019n teimlo fy mod wedi ymgysylltu\u2019n dda a\u0302\u2019r sesiwn a mwynheais gymryd rhan. Byddaf yn gwrando ar fwy o gerddoriaeth Gymraeg ac yn cyfansoddi mwy o ganeuon Cymraeg.\u201d"}, {"text_idx": "#000009", "text": "Cafwyd llu o weithgareddau amrywiol gan wahanol feysydd pwnc drwy gydol yr wythnos, yn eu plith, sesiwn Cymraeg Sylfaenol gyda chriw Llwybrau 4 \u2013 Porth i Gyflogaeth ar Gampws Nantgarw. Cynhaliodd Rheolwr y Gymraeg, Lois Roberts, y sesiwn gyda\u2019r criw gan ddysgu cyfarchion, rhifau a geirfa\u2019n ymwneud a\u0302 Dydd Gw\u0302yl Dewi."}, {"text_idx": "#000011", "text": "Yn goron ar y dathliadau oedd y gystadleuaeth Dydd Gw\u0302yl Dewi flynyddol gyda chyffro mawr ar draws y coleg \u2013 pwy fyddai\u2019r enillwyr?"}, {"text_idx": "#000015", "text": "Pen draig enfawr o papier-ma\u0302che\u0301 a gwaith gwni\u0308o a gre\u0308wyd gan ddysgwr Mynediad Galwedigaethol o\u2019r enw Gemma Bush oedd yr enillydd ar Gampws Ystrad Mynach."}, {"text_idx": "#000017", "text": "Wrth longyfarch y cyfranogwyr, dywedodd Lois Roberts, Rheolwr y Gymraeg \u201cMae hi wedi bod yn wythnos anhygoel. Eleni, rydym wir wedi gweld dysgwyr a staff yn cofleidio\u2019r achlysur ac yn mynd ati i gymryd rhan mewn llu o weithgareddau ar draws y coleg. Ac roedd safon y gystadleuaeth Dydd Gw\u0302yl Dewi a\u2019r ymdrech a roddwyd iddi wir yn syfrdanol. Rydw i ar ben fy nigon!\u201d"}]